**ZK/3-6/2023.**

 **Határozat: 31-51**

 **Rendelet: 5-9**

**Jegyzőkönyv**

**Zalakaros Város Önkormányzata Képviselőtestülete**

**2023. március 09-én megtartott**

**nyílt üléséről**

**Jegyzőkönyv**

Készült Zalakaros Város Önkormányzata Képviselőtestülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében **2023. március 09--én** 08,33 órai kezdettel megtartott **nyílt** üléséről.

Jelen vannak: Novák Ferenc polgármester, Czimondor Nándor alpolgármester, Czirákiné Pakulár Judit, Kötő Attila (08,44 órakor távozott az ülésteremből), Magyarné Kovács Judit és Vlasicsné Dörgönye Márta képviselők.

Az ülésen nincs jelen: Stégli János képviselő.

Tanácskozási joggal jelen van: Torma László aljegyző, Horváthné Juhász Barbara pénzügyi osztályvezető és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Czimondor Nándor alpolgármestert és Czirákiné Pakulár Judit képviselőt.

Novák Ferenc: Szavazásra teszi fel a jegyzőkönyv hitelesítőire tett javaslatot.

Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Tájékoztatja a képviselőtestületet, hogy a kiküldött meghívó 22 napirendi pontra tett javaslatot, melyet ismertet:

**Napirend:**

1. **Polgármester beszámolója**

Előadó: Novák Ferenc polgármester

1. **Az önkormányzat 2022. évi költségvetéséről szóló 1/2022. (II.10.) önkormányzati
rendelet módosítása**Előadó: Novák Ferenc polgármester
2. **A lakások bérletéről szóló 10/2006. (IV.21.) önkormányzati rendelet módosítása**Előadó: Novák Ferenc polgármester
3. **Az Önkormányzat tulajdonában lévő nem lakás céljára szolgáló helyiségek
bérletéről szóló 15/2005. (VI.10.) önkormányzati rendelet módosítása**Előadó: Novák Ferenc polgármester
4. **A Helyi Építési Szabályzatról szóló 19/2015. (IX.11.) önkormányzati rendelet
módosítása**Előadó: Novák Ferenc polgármester
5. **Őzgida – Zalagyöngye utca által határolt tömböt érintő településrendezési eszközök módosítása – véleményezési szakasz lezárása**Előadó: Novák Ferenc polgármester
6. **Főépítészi feladatok ellátásával kapcsolatos döntések**Előadó: Novák Ferenc polgármester
7. **Óvodai jelentkezések időpontjának meghatározása**Előadó: Novák Ferenc polgármester
8. **Városbor árak 2023. évi megállapítása, kiírás elfogadása**Előadó: Novák Ferenc polgármester
9. **Zalakarosi Közösségi Ház és Könyvtár 2023. évi szolgáltatási terve**Előadó: Novák Ferenc polgármester
10. **Zalakaros Sportjáért Közhasznú Közalapítvány kérelme**Előadó: Novák Ferenc polgármester
11. **Zalakaros Új Templomáért Közhasznú Közalapítvány névmódosítása**Előadó: Novák Ferenc polgármester
12. **2023. évi Közbeszerzési Terv megállapítása**Előadó: Novák Ferenc polgármester
13. **Zalakaros Város Önkormányzata Közbeszerzési szabályzata beszerzési fejezetének módosítása**Előadó: Novák Ferenc polgármester
14. **Fizető parkolás bevezetéséhez kötődő döntések meghozatala**Előadó: Novák Ferenc polgármester
15. **Közvilágítás korszerűsítés**Előadó: Novák Ferenc polgármester
16. **Zalakaros belterület 1323/10 hrsz-ú ingatlan értékesítésére kötendő végleges adás-vételi szerződés jóváhagyása**Előadó: Novák Ferenc polgármester
17. **A 0131/1 hrsz.-ú terület („20 ha-os terület”) kiemelt fejlesztési területté nyilvánítása**Előadó: Novák Ferenc polgármester
18. **Zalakaros, belterület 767/1 hrsz-ú ingatlan értékesítése tárgyban beérkezett pályázatok elbírálása**Előadó: Novák Ferenc polgármester
19. **Jövőbeni lehetséges pályázati lehetőségekhez kapcsolódó előkészítő döntések – külterületi utas pályázat, önkormányzati épületek energetikai korszerűsítése**Előadó: Novák Ferenc polgármester
20. **Karos-Park Kft. 2023. évi Üzleti Terve ZÁRT**Előadó: Novák Ferenc polgármester
21. **Egyebek**

Novák Ferenc: Javasolja felvételre és nyílt ülésen tárgyalni 22. számú Egyebek napirend keretében a 22/1. számú a Cseh partnertelepüléssel, testvérvárosi kapcsolat kialakításának a lehetősége című és a 22/2. számú a Képviselőtestület és szervei szervezeti és működési szabályzatáról szóló 13/2021. (XI.25.) önkormányzati rendelet módosítása című napirendi javaslatot.

Szavazásra teszi fel az elhangzott napirendi pontok felvételére és tárgyalására vonatkozó ügyrendi javaslatot.

Képviselőtestület 6 igen szavazattal, ellenszavazat és tartózkodás nélkül az ügyrendi javaslatot elfogadta.

Novák Ferenc: A napirend kiegészítésére vonatkozó döntés figyelembevételével szavazásra teszi fel a napirend elfogadására vonatkozó javaslatot.

Képviselőtestület 6 igen szavazattal, ellenszavazat és tartózkodás nélkül a
napirend elfogadására vonatkozó javaslatot elfogadta.

**Az elfogadott napirend:**

1. **Polgármester beszámolója**

Előadó: Novák Ferenc polgármester

1. **Az önkormányzat 2022. évi költségvetéséről szóló 1/2022. (II.10.) önkormányzati
rendelet módosítása**Előadó: Novák Ferenc polgármester
2. **A lakások bérletéről szóló 10/2006. (IV.21.) önkormányzati rendelet módosítása**Előadó: Novák Ferenc polgármester
3. **Az Önkormányzat tulajdonában lévő nem lakás céljára szolgáló helyiségek
bérletéről szóló 15/2005. (VI.10.) önkormányzati rendelet módosítása**Előadó: Novák Ferenc polgármester
4. **A Helyi Építési Szabályzatról szóló 19/2015. (IX.11.) önkormányzati rendelet
módosítása**Előadó: Novák Ferenc polgármester
5. **Őzgida – Zalagyöngye utca által határolt tömböt érintő településrendezési eszközök módosítása – véleményezési szakasz lezárása**Előadó: Novák Ferenc polgármester
6. **Főépítészi feladatok ellátásával kapcsolatos döntések**Előadó: Novák Ferenc polgármester
7. **Óvodai jelentkezések időpontjának meghatározása**Előadó: Novák Ferenc polgármester
8. **Városbor árak 2023. évi megállapítása, kiírás elfogadása**Előadó: Novák Ferenc polgármester
9. **Zalakarosi Közösségi Ház és Könyvtár 2023. évi szolgáltatási terve**Előadó: Novák Ferenc polgármester
10. **Zalakaros Sportjáért Közhasznú Közalapítvány kérelme**Előadó: Novák Ferenc polgármester
11. **Zalakaros Új Templomáért Közhasznú Közalapítvány névmódosítása**Előadó: Novák Ferenc polgármester
12. **2023. évi Közbeszerzési Terv megállapítása**Előadó: Novák Ferenc polgármester
13. **Zalakaros Város Önkormányzata Közbeszerzési szabályzata beszerzési fejezetének módosítása**Előadó: Novák Ferenc polgármester
14. **Fizető parkolás bevezetéséhez kötődő döntések meghozatala**Előadó: Novák Ferenc polgármester
15. **Közvilágítás korszerűsítés**Előadó: Novák Ferenc polgármester
16. **Zalakaros belterület 1323/10 hrsz-ú ingatlan értékesítésére kötendő végleges adás-vételi szerződés jóváhagyása**Előadó: Novák Ferenc polgármester
17. **A 0131/1 hrsz.-ú terület („20 ha-os terület”) kiemelt fejlesztési területté nyilvánítása**Előadó: Novák Ferenc polgármester
18. **Zalakaros, belterület 767/1 hrsz-ú ingatlan értékesítése tárgyban beérkezett pályázatok elbírálása**Előadó: Novák Ferenc polgármester
19. **Jövőbeni lehetséges pályázati lehetőségekhez kapcsolódó előkészítő döntések – külterületi utas pályázat, önkormányzati épületek energetikai korszerűsítése**Előadó: Novák Ferenc polgármester
20. **Karos-Park Kft. 2023. évi Üzleti Terve ZÁRT**Előadó: Novák Ferenc polgármester
21. **Egyebek**

 **22/1. Cseh partnertelepüléssel, testvérvárosi kapcsolat kialakításának a
 lehetősége**

 **22/2. Képviselőtestület és szervei szervezeti és működési szabályzatáról
 szóló 13/2021. (XI.25.) önkormányzati rendelet módosítása**

Novák Ferenc: Javasolja zárt ülésen tárgyalni a 21. számú napirendi pontot. E napirend vonatkozásában az érintett gazdasági társaság vezetője kérte a napirendi pont zárt ülésen történő tárgyalását az irányítása alatt álló társaság gazdasági és üzletpolitikai érdekei védelme érdekében. Szavazásra teszi fel az elhangzott napirendi pont zárt ülésen való tárgyalására vonatkozó javaslatot, figyelemmel a Magyarország helyi önkormányzatairól szóló 2011. évi CLXXXIX. törvény 46. § (2) bekezdés c) pontjára.

Szavazásra teszi fel a zárt ülés elrendelésére vonatkozó javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 31/2023. (III.09.) számú határozata:**

Zalakaros Város Önkormányzat Képviselőtestülete elrendeli az elfogadott napirendben szereplő Zalakarosi Fürdő Zrt.-vel kapcsolatos döntések meghozatala napirendi pont zárt ülés keretében történő megtárgyalását figyelemmel a Magyarország helyi önkormányzatairól szóló 2011. évi CLXXXIX. törvény 46. § (2) bekezdés c) pontjára.

Novák Ferenc: Javasolja, hogy az 5. számú napirend után a 22/2. számú Képviselőtestület és szervei szervezeti és működési szabályzatáról szóló 13/2021. (XI.25.) önkormányzati rendelet módosítása című napirendi pontot tárgyalja meg a képviselőtestület, mivel a szervezeti és működési szabályzat rendelkezései alapján a testület elsőként a rendeletalkotásra irányuló előterjesztéseket tárgyalja meg.

Szavazásra teszi fel az ügyrendi javaslatot.

Képviselőtestület 6 igen szavazattal, ellenszavazat és tartózkodás nélkül az ügyrendi javaslatot elfogadta

**Napirend tárgyalása:**

1. **Polgármester beszámolója**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Kérdés, hozzászólás nem volt a beszámoló kapcsán, így szavazásra teszi fel a polgármesteri beszámoló elfogadását.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 32/2023. (III.09.) számú határozata:**

Zalakaros Város Önkormányzat Képviselőtestülete elfogadja a Polgármester beszámolóját.

Novák Ferenc: Szavazásra teszi fel a rendezvénysátor felülvizsgálatára vonatkozó előterjesztés szerinti határozati javaslat elfogadását.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 33/2023. (III.09.) számú határozata:**

A Képviselőtestület:

1. Felhatalmazza a polgármestert, hogy a feszített membrán szerkezetű térlefedés felülvizsgálatát 332.000, - Ft + ÁFA = 421.640, - Ft összegért a Graboplan Kft.-től megrendelje, azzal, hogy számukra biztosítja a kosaras emelőgépet is 16.000, - Ft + ÁFA/óra, várhatóan bruttó 101.600, - Ft összegben (5 óra).
2. A felülvizsgálat, illetve a kosaras emelőgép díját, összesen bruttó 523.240, - Ft összegben Zalakaros Város Önkormányzat 2023. évi költségvetésének dologi kiadásai terhére biztosítja.
3. Felhatalmazza a polgármestert, hogy a sátor értékesítése érdekében szükséges intézkedéseket tegye meg.

Határidő: 2023. március 17. (felülvizsgálat megrendelése)

Felelős: Novák Ferenc polgármester

Operatív felelős: Bognár Ottó Péter településüzemeltetési, hatósági és közbiztonsági referens

 Horváthné Juhász Barbara pénzügyi osztályvezető – tájékoztatásul a
 költségvetés számára

1. **Az önkormányzat 2022. évi költségvetéséről szóló 1/2022. (II.10.)
 önkormányzati rendelet módosítása**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Szavazásra teszi fel az előterjesztés szerinti rendeleti javaslat elfogadását.

Képviselőtestület 6 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselő-testülete megalkotja az 5/2023. (III. 9.) önkormányzati rendeletét a 2022. évi költségvetésről szóló 1/2022. (II.10.) önkormányzati rendelet módosításáról.

(A rendelet hiteles szövege a jegyzőkönyv melléklete.)

1. **A lakások bérletéről szóló 10/2006. (IV.21.) önkormányzati rendelet
 módosítása**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát, a bizottsági határozat alapján a testület elé került a bizottsági javaslattal átdolgozott rendelettervezet, hozzáteszi az önkormányzati tulajdonú lakások bérleti díját hozzá kell igazítani a piaci alapú díjakhoz, illetve a gólyafészek lakásokra vonatkozó korábbi szabályozások is megmaradnak, a gólyafészek lakásnak új helyszínt javasol a testület a Liget u. 28-ban.

Novák Ferenc: Elfogadásra javasolja a bizottsági javaslattal kiegészített előterjesztés szerinti rendeleti javaslatot, melyet szavazásra tesz fel.

Képviselőtestület 6 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselő-testülete megalkotja a 6/2023. (III. 9.) önkormányzati rendeletét a lakások bérletéről szóló 10/2006. (IV.21.) önkormányzati rendelet módosításáról.

(A rendelet hiteles szövege a jegyzőkönyv melléklete.)

1. **Az Önkormányzat tulajdonában lévő nem lakás céljára szolgáló helyiségek
 bérletéről szóló 15/2005. (VI.10.) önkormányzati rendelet módosítása** Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát, hozzáteszi ez a rendeletmódosítás a Zalakarosi Közösségi Ház és Könyvtár telephelyére, a Kertmozi épületére vonatkozik, ennek a bérleti díjának a meghatározására a különböző rendezvények alkalmával, ez az intézményvezető hatásköre lenne.

Novák Ferenc: Szavazásra teszi fel az előterjesztés szerinti rendeleti javaslat elfogadását.

Képviselőtestület 6 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselő-testülete megalkotja a 7/2023. (III. 9.) önkormányzati rendeletét az Önkormányzat tulajdonában lévő nem lakás céljára szolgáló helyiségek bérletéről szóló 15/2005. (VI.10.) önkormányzati rendelet módosításáról.

(A rendelet hiteles szövege a jegyzőkönyv melléklete.)

Novák Ferenc: Szavazásra teszi fel az előterjesztés szerinti határozati javaslat elfogadását.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 34/2023. (III.09.) számú határozata:**

Zalakaros Város Önkormányzat Képviselőtestülete a 366/2015. (XII.16.) számú határozat 2./ pontját visszavonja.

Határidő: azonnal

Felelős: Novák Ferenc polgármester

Operatív felelős: Sinkovics Norbert Zalakarosi Közösségi Ház és Könyvtár igazgatója

1. **A Helyi Építési Szabályzatról szóló 19/2015. (IX.11.) önkormányzati
 rendelet módosítása**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Kötő Attila 08,41 órakor távozott az ülésteremből.

Magyarné Kovács Judit: Ismerteti a Pénzügyi és Igazgatási Bizottság határozatát, hozzáteszi a HÉSZ módosítás egy ponton történik: az Lke-2 kertvárosias lakóterületen az oldalkert minimális szélessége 3,0 m-ről 2,5 m-re módosul.

Novák Ferenc: Javasolja elfogadásra az előterjesztés szerinti rendeleti javaslatot, melyet szavazásra tesz fel.

Képviselőtestület 5 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselő-testülete megalkotja a 8/2023. (III. 9.) önkormányzati rendeletét Zalakaros Város Helyi Építési Szabályzatáról szóló 19/2015. (IX.1.) önkormányzati rendelet módosításáról.

(A rendelet hiteles szövege a jegyzőkönyv melléklete.)

**22/2. Képviselőtestület és szervei szervezeti és működési szabályzatáról szóló
 13/2021. (XI.25.) önkormányzati rendelet módosítása**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Dr. Virág Zsolt a Pénzügyi és Igazgatási Bizottsági tagja jelezte lemondását 2023. február 28-i hatállyal, emiatt szükséges a rendeletet módosítani.

Szavazásra teszi fel az előterjesztés szerinti rendeleti javaslat elfogadását.

Képviselőtestület 5 igen szavazattal, ellenszavazat és tartózkodás nélkül az alábbi rendelet fogadta el:

Zalakaros Város Önkormányzata Képviselő-testülete megalkotja a 9/2023. (III. 9.) önkormányzati rendeletét a Képviselőtestület és szervei szervezeti és működési szabályzatáról szóló 13/2021. (XI.25.) önkormányzati rendelet módosításáról.

(A rendelet hiteles szövege a jegyzőkönyv melléklete.)

1. **Őzgida – Zalagyöngye utca által határolt tömböt érintő településrendezési
 eszközök módosítása – véleményezési szakasz lezárása**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Kötő Attila 08,43 órakor megjelent az ülésteremben.

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 35/2023. (III.09.) számú határozata:**Zalakaros Város Önkormányzatának Képviselő-testülete a környezeti értékelés előzetes egyeztetése alapján úgy dönt,

1. hogy nem indokolt a Varga Zoltán kérelmére elindított rendezési terv módosítása során külön környezeti vizsgálat készítése, ezzel az egyeztetési eljárást lezárja;

2. hogy a településrendezési tervekben a módosítás során új beépítésre szánt terület kijelölésére útszabályozás módosításával, illetve a valós állapothoz történő igazodással összefüggésben kerül sor, így az helyhez kötöttnek tekinthető;

3. egyben elfogadja a főépítész által 2023. február 2-án készített tartalmi követelményekre vonatkozó feljegyzését.

Határidő: azonnal
Felelős:               Novák Ferenc, polgármester

Operatív felelős: Klie Zoltán, főépítész

1. **Főépítészi feladatok ellátásával kapcsolatos döntések**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Klie Zoltán főépítész úr kezdeményezte a vele kötött megbízási keretszerződés közös megegyezéssel történő megszüntetését. Az előterjesztés szerinti határozati javaslat szerint javasolja e szerződés ily módon történő megszüntetésének jóváhagyását, illetve ez okból új ajánlattételi felhívás kibocsátását a főépítészi feladatok ellátására.

Szavazásra teszi fel az előterjesztés szerinti határozati javaslat elfogadását.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 36/2023. (III.09.) számú határozata:**

Zalakaros Város Önkormányzat Képviselőtestülete

1./ elfogadja Klie Zoltán egyéni vállalkozóval a főépítészi munkák lebonyolítására kötött megbízási keretszerződés közös megegyezéssel történő megszüntetését legkésőbb 2023. május 31. napjával, azzal, ha korábbi időponttal szerződést tud kötni az önkormányzat az új főépítésszel, úgy a szerződés megszűnésének időpontja az új szerződés hatálybalépésének időpontja.

2./ elfogadja az előterjesztés szerinti tartalommal a főépítészi feladatokra szóló ajánlattételi felhívást és felhatalmazza a polgármestert az ajánlattételi felhívás kibocsátására és a beérkezett ajánlatokat döntéshozatalra terjessze be a képviselőtestület elé.

Határidő: azonnal

Felelős: Novák Ferenc polgármester

Operatív felelős: Torma László aljegyző

Kötő Attila 08,44 órakor távozott az ülésteremből.

1. **Óvodai jelentkezések időpontjának meghatározása**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Elfogadásra javasolja az előterjesztés szerinti határozati javaslatot.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 37/2023. (III.09.) számú határozata:**

1./ Zalakaros Város Önkormányzat Képviselőtestülete az óvodai jelentkezések időpontját az alábbiak szerint határozza meg:

2023. április 25-26. 8,00-16,00 óra között

2. / Zalakaros Város Önkormányzat Képviselőtestülete felhatalmazza a polgármestert, hogy az óvodai beiratkozásról szóló közleményt az önkormányzat honlapján jelenítse meg, illetve kezdeményezze a Zalakarosi Óvoda és Bölcsőde intézményvezetőjénél, hogy a közlemény az intézmény honlapján is megjelenjen. Egyben felkéri a Zalakarosi Óvoda és Bölcsőde vezetőjét, hogy a bölcsődei beiratkozás, igényfelmérés is ebben az időpontban legyen.

Határidő: azonnal

Felelős: Novák Ferenc polgármester

Operatív felelős: Torma László aljegyző

 Baloghné Fábos Éva Zalakarosi Óvoda és Bölcsőde intézményvezetője

1. **Városbor árak 2023. évi megállapítása, kiírás elfogadása**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Szavazásra teszi fel az alábbi határozati javaslat elfogadását:

Zalakaros Város Önkormányzat Képviselőtestülete egyetért és elfogadja a határozatban javasolt 2023-as Város fehérbor palack árakat az alábbiak szerint:

1. Zalakaros Város Önkormányzat Képviselőtestülete a 2023-as évben Zalakaros Város fehérbor megvásárlási árát egységesen bruttó 1.270 Ft/0,75 üveg áron határozza meg.
2. Zalakaros Város Önkormányzat Képviselőtestülete a 2023-as évben fehérbor fajtában írja ki a Város bora versenyt.
3. Zalakaros Város Önkormányzat Képviselőtestülete 2023-ban az alábbi variációt fogadja el a Zalakaros Város Bor címkéjének:

a termelő címkéje és erre egy kisebb (plecsni) címke Zalakaros Város Bora 2023 felirattal, azzal, hogy a plecsnire árajánlatot kell kérni.

1. Zalakaros Város Önkormányzat Képviselőtestülete 2023-ban az alábbi variációt fogadja el a Város bor kiválasztása esetében:

Hagyományokhoz híven a Dél-Zalai Hegyközség segítségével borverseny keretén belül, csak a térség boraival.

1. A Zalakarosi Közösségi Ház és Könyvtár 2023-es költségvetésben a város bora megvásárlására (+reprezentációs adó) és a boros címkék nyomtatására.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 38/2023. (III.09.) számú határozata:**

Zalakaros Város Önkormányzat Képviselőtestülete egyetért és elfogadja a határozatban javasolt 2023-as Város fehérbor palack árakat az alábbiak szerint:

1. Zalakaros Város Önkormányzat Képviselőtestülete a 2023-as évben Zalakaros Város fehérbor megvásárlási árát egységesen bruttó 1.270 Ft/0,75 üveg áron határozza meg.
2. Zalakaros Város Önkormányzat Képviselőtestülete a 2023-as évben fehérbor fajtában írja ki a Város bora versenyt.
3. Zalakaros Város Önkormányzat Képviselőtestülete 2023-ban az alábbi variációt fogadja el a Zalakaros Város Bor címkéjének:

a termelő címkéje és erre egy kisebb (plecsni) címke Zalakaros Város Bora 2023 felirattal, azzal, hogy a plecsnire árajánlatot kell kérni.

1. Zalakaros Város Önkormányzat Képviselőtestülete 2023-ban az alábbi variációt fogadja el a Város bor kiválasztása esetében:

Hagyományokhoz híven a Dél-Zalai Hegyközség segítségével borverseny keretén belül, csak a térség boraival.

1. A Zalakarosi Közösségi Ház és Könyvtár 2023-es költségvetésben a város bora megvásárlására (+reprezentációs adó) és a boros címkék nyomtatására összesen bruttó 600.000 Ft áll rendelkezésre.

Határidő: 2023. május 30.

Felelős: Novák Ferenc polgármester

Operatív felelős: Sinkovics Norbert Zalakarosi Közösségi Ház és Könyvtár igazgató

1. **Zalakarosi Közösségi Ház és Könyvtár 2023. évi szolgáltatási terve**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát. Hozzáteszi, meg kell vizsgálni annak a lehetőségét, hogy a könyvtár az iskolából átkerülne a Civil Házba.

Novák Ferenc: Alapvetően a könyvtár jó helyen van, ugyanakkor miért ne lehetne megvizsgálni ennek lehetőségét, ez egy feltételes mód, és ezért igennel fog szavazni.

Torma László: A bizottsági ülésen a hivatal felkérést kapott, a képviselőtestületi ülésig adjon tájékoztatást, hogy zártkerti utakat érintő felújítás kapcsán az önkormányzati tulajdonú pincéhez kapcsolódóan meddig tart a projekt fenntartási időszak, tekintettel arra, hogy a bizottsági javaslat szerint a Civil Ház könyvtárral történő bővítésének fedezete az önkormányzati tulajdonú pince értékesítéséből befolyt bevétel lenne. A projekt fenntartási ideje 10 év, a kezdő időpont 2020. május 14.

Czimondor Nándor: Ő is feltételesen igennel fog szavazni.

Magyarné Kovács Judit: Javasolja, hogy a polgármester úr tárgyaljon a Tankerülettel arról, hogy a könyvtár fűtését, meg a könyvtár fenntartásával kapcsolatos egyéb költségeket ne kizárólag az önkormányzat fizesse. Vizsgálni kell a könyvtár Civil Házba történő áttelepítését a ház bővítésével vagy más módszerrel.

Novák Ferenc: Szavazásra teszi fel a Zalakarosi Közösségi Ház és Könyvtár 2023. évi szolgáltatási tervének az előterjesztés melléklete szerinti tartalommal való elfogadását.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 39/2023. (III.09.) számú határozata:**

Zalakaros Város Önkormányzat Képviselőtestülete a Zalakarosi Közösségi Ház és Könyvtár 2023. évi szolgáltatási tervét jóváhagyja az előterjesztés melléklete szerinti tartalommal.

Határidő: azonnal

Felelős: Novák Ferenc polgármester

Operatív felelős: Sinkovics Norbert Zalakarosi Közösségi Ház és Könyvtár intézményvezető

Novák Ferenc: Szavazásra teszi fel az alábbi határozati javaslat elfogadását:

1./ Zalakaros Város Önkormányzat Képviselőtestülete felkéri a polgármestert, vizsgálja meg a Civil Ház könyvtárral történő bővítésének lehetőségét, akár pályázati lehetőség igénybevételével.

2./ Zalakaros Város Önkormányzat Képviselőtestülete felkéri a polgármestert, hogy kezdeményezze a Nagykanizsai Tankerületi Központ igazgatójánál a vagyonkezelési szerződés módosítását a könyvtár energiaköltségeinek megosztására, tekintettel arra, hogy a könyvtár iskolai könyvtári feladatot is ellát.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 40/2023. (III.09.) számú határozata:**

1./ Zalakaros Város Önkormányzat Képviselőtestülete felkéri a polgármestert, vizsgálja meg a Civil Ház könyvtárral történő bővítésének lehetőségét, akár pályázati lehetőség igénybevételével.

2./ Zalakaros Város Önkormányzat Képviselőtestülete felkéri a polgármestert, hogy kezdeményezze a Nagykanizsai Tankerületi Központ igazgatójánál a vagyonkezelési szerződés módosítását a könyvtár energiaköltségeinek megosztására, tekintettel arra, hogy a könyvtár iskolai könyvtári feladatot is ellát.

Határidő: folyamatos – 1./ pont vonatkozásában

 2023. április 6. – 2./ pont vonatkozásában

Felelős: Novák Ferenc polgármester

Operatív felelős: Sinkovics Norbert Zalakarosi Közösségi Ház és Könyvtár intézményvezető

1. **Zalakaros Sportjáért Közhasznú Közalapítvány kérelme**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Egyetért a bizottsági javaslattal, szavazásra teszi fel az alábbi határozati javaslat elfogadását:

Zalakaros Város Önkormányzat Képviselőtestülete a Zalakaros Sportjáért Közhasznú Közalapítványnak, a 2023. I. félév költségeire már elkülönített 2.000.000 Ft támogatáshoz, további 490.000 Ft-ot biztosít az önkormányzat 2023. évi költségvetésének általános tartaléka terhére, így a Zalakaros Sportjáért Közhasznú Közalapítvány összesen 2.490.000 Ft támogatást kap a 2023. I. félévi működéséhez.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 41/2023. (III.09.) számú határozata:**

Zalakaros Város Önkormányzat Képviselőtestülete a Zalakaros Sportjáért Közhasznú Közalapítványnak, a 2023. I. félév költségeire már elkülönített 2.000.000 Ft támogatáshoz, további 490.000 Ft-ot biztosít az önkormányzat 2023. évi költségvetésének általános tartaléka terhére, így a Zalakaros Sportjáért Közhasznú Közalapítvány összesen 2.490.000 Ft támogatást kap a 2023. I. félévi működéséhez.

Határidő: azonnal

Felelős: Novák Ferenc polgármester

Operatív felelős: Bányai Edit jegyzői asszisztens

 Horváthné Juhász Barbara pénzügyi osztályvezető- tájékoztatásul a

 költségvetés számára

1. **Zalakaros Új Templomáért Közhasznú Közalapítvány névmódosítása**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Az alapítvány alapító okiratának módosítására vonatkozó eljárás során a Csetneki Ügyvédi Iroda a civil szervezetek névjegyzékében észlelte, hogy a Közalapítvány 2022. szeptember 16. napjával elveszítette a közhasznú jogállást. A jogállás törléséről elvileg kellett volna, hogy végzést kapjon a Közalapítvány a Törvényszéktől, de erről Zalakaros Város Önkormányzata eddig nem szerzett tudomást. Mivel a kuratóriumi tagok a 2023. február 9-i ülésen megválasztásra kerültek, így szükséges e határozatot megerősítése, valamint a közalapítvány elnevezésében és az alapító okiratban a közhasznú kifejezéseket, közhasznúságra utaló rendelkezéseket törölni.

Szavazásra teszi fel az előterjesztés szerinti határozati javaslat elfogadását.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 42/2023. (III.09.) számú határozata:**

1. Zalakaros Város Önkormányzata képviselő testülete a 13/2023.(II.9.) számú határozatát megerősíti.
2. Tekintettel arra, hogy a Közalapítvány 2022. 09. 16. napjával elveszítette a közhasznú jogállást, a közalapítvány nevét „Zalakaros Új Templomáért” Közalapítvány elnevezésre módosítja, az alapító okirat szövegéből a „közhasznú” kifejezéseket, valamint a közhasznúságra utaló rendelkezéseket törli.
3. Zalakaros Város Önkormányzata, mint alapító az 2. pontban megjelölt módosításokat átvezeti a „ZALAKAROS ÚJ TEMPLOMÁÉRT” Közalapítvány alapító okiratában és elfogadja a „ZALAKAROS ÚJ TEMPLOMÁÉRT” Közalapítvány alapító okiratának a fenti módosításokkal egységes szerkezetbe foglalt szövegét.
4. Felhatalmazza a Polgármestert, hogy a közalapítvány nyilvántartott adataiban, valamint az alapító okiratban bekövetkezett változás átvezetése érdekében a szükséges intézkedéseket megtegye, a közalapítvány alapító okiratát az alapító nevében aláírja.

Határidő: azonnal

Operatív felelős: Csetneki Ügyvédi Iroda
 Bányai Edit jegyzői asszisztens

Felelős: Novák Ferenc polgármester

1. **2023. évi Közbeszerzési Terv megállapítása**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Javasolja elfogadásra az előterjesztés szerinti határozati javaslatot, melyet szavazásra tesz fel.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 43/2023. (III.09.) számú határozata:**Zalakaros Város Önkormányzat Képviselőtestülete

1./ a 2023. évi Közbeszerzési Tervet az előterjesztés melléklete szerinti tartalommal elfogadja.

2./ felkéri a Zalakarosi Közös Önkormányzati Hivatalt a terv önkormányzati honlapon való megjelenítésére.

Határidő: 2023. március 31.Felelős: Novák Ferenc polgármesterOperatív felelős: Illés Gabriella projektmenedzser

1. **Zalakaros Város Önkormányzata Közbeszerzési szabályzata
 beszerzési fejezetének módosítása**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Czirákiné Pakulár Judit: Az előterjesztéssel és a határozati javaslattal nem ért egyet, ez a javaslat bonyolítani és drágítani fogja a rendszert. Továbbá nem egyforma összegekről beszélünk, bruttó, nettó, jelzi a disszonanciát. A bruttó 200 ezer forint és a nettó 1,5 millió forint közötti becsült értékű beszerzés esetén nem kell ajánlati felhívás. Ha például ennyi összegért veszünk fénymásolót, annak legyen meghatározva a pontos műszaki tartalma, nem mindegy a műszaki rész, ezért legyen ajánlattételi felhívás. Amikor ennyi pénzből gazdálkodunk, ínséges idők vannak, ezt nem tehetjük meg, a felelős gazdálkodás miatt az önkormányzat ezt nem teheti meg.

Vlasicsné Dörgönye Márta: Ezt a határozati javaslatot a bizottsági ülésen nem támogatta. Ez részben megegyezik Czirákiné képviselő asszony által elmondottakkal.

Magyarné Kovács Judit: Arra hívja fel a figyelmet, hogy többször is nem kaptunk ajánlatot, ebben az inflációs világban. Bízzunk a hivatal apparátusában, hogy megfelelően értenek hozzá, áttekintve a műszaki dokumentációt.

Czirákiné Pakulár Judit: Nem a 200 ezer forintos értékhatárral nem ért egyet. Igen, több helyről kell ajánlatot kérni. Ha van egy szabály, rendelkezés, az adott ügyintéző azt fogja betartani. Ha egyet kell kérnie, azt fogja kérni. A következő ülésre ismét visszahozva négy értékhatárt kellene meghatározni.

Vlasicsné Dörgönye Márta: Egy szabályzatról történő döntés a hivatalt és a dolgozókat fogja megvédeni, nem az, amit a képviselő asszony elmondott.

Novák Ferenc: Az elhangzott javaslatot alapján a nettó összegek megállapítása, legyen három ajánlat kérve, a következő képviselőtestületi ülésen ismét tárgyalni kell e napirendet.

Czimondor Nándor: Igen, valóban védelmet is jelent.

Vlasicsné Dörgönye Márta: A bizottsági javaslattal ellentétben öt ajánlat kérése szüksége, ez a döntés a szervezetnek a védelmére vonatkozna.

Novák Ferenc: Pontos szöveg legyen meghatározva.

Czirákiné Pakulár Judit: Három kategória legyen meghatározva. Javaslata szerint bruttó 200 forint felett és nettó 5 millió forint alatt öt ajánlat kérése szükséges, mely egyszerűsített ajánlatkérés lenne, nem kérünk adóigazolást, egyebeket nem kérünk, 5 millió forint felett pedig a most is alkalmazott ajánlattételi felhívás. Vannak ajánlattevők, vállalkozók, akik tudnak ajánlatot adni.

Novák Ferenc: Pontosan legyen leírva az április képviselőtestületi ülésre. Szinte mindenki egyetért azzal, hogy egyszerűsítsünk, akár összevonás legyen, akár három vagy öt ajánlattal. Szavazásra teszi fel az alábbi határozati javaslat elfogadását:

Zalakaros Város Önkormányzat Képviselőtestülete felkéri a polgármestert, hogy az önkormányzat Közbeszerzési szabályzata beszerzési fejezetének javasolt módosítását -a beszerzési értékhatárokhoz rendelt kategóriák felülvizsgálata- az áprilisi soros ülésre terjessze be.

Képviselőtestület 4 igen szavazattal, ellenszavazat nélkül és 1 tartózkodással az alábbi határozatot fogadta el:

**Képviselőtestület 44/2023. (III.09.) számú határozata:**

Zalakaros Város Önkormányzat Képviselőtestülete felkéri a polgármestert, hogy az önkormányzat Közbeszerzési szabályzata beszerzési fejezetének javasolt módosítását -a beszerzési értékhatárokhoz rendelt kategóriák felülvizsgálata- az áprilisi soros ülésre terjessze be.

Határidő: 2023. április 11.

Felelős: Novák Ferenc polgármester

Operatív felelős: Torma László aljegyző

1. **Fizető parkolás bevezetéséhez kötődő döntések meghozatala**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát. Hozzáteszi számítások szükségesek a költségek vonatkozásában, például a sorompó, kamera, stb. tekintetében, a finanszírozás formája, a lízingelés mennyi futamidővel történjen, ha bérbeadás lesz a bevétel mértékének megosztásának kérdése, részletesebb bemutatás szükséges.

Czimondor Nándor: Lehet részletesebb beszámoló, de egy csomó feltételezésen fog alapulni. Amit tudunk az az, hogy mennyi parkolónk van, a többiről csak véleményünk van. Több vállalkozó más ajánlatot fog hozni - spanyol, olasz eszközök - ez ajánlatfüggő.

Magyarné Kovács Judit: Több kérdés van: hány parkolóautomata kell, mennyi a beszerzési költség és a lízing kérdése.

Czimondor Nándor: Ezzel a témával sokat foglalkozott, ebből kilépne.

Czirákiné Pakulár Judit: Meg kell határozni, hogy milyen műszaki tartalmat szabunk meg neki, figyelembe véve a lakosság, vendégek érdekeit. Legyen mobilhosszabbítási lehetőség. Ha bejöttek az ajánlatok, akkor lesz döntés.

Magyarné Kovács Judit: Volt tegnap egy megbeszélés, azt mondják, hogy a benyújtott anyag alapján kellene dönteni. Ezért kérte a számításokat. Ha alpolgármester úr nem venne részt benne, akkor a hivatalnak kell megtennie.

Czimondor Nándor: Tegnap mondta a megbeszélésen, hogy fél éve ezzel foglalkozik.

Czirákiné Pakulár Judit: Nem kellene pénzezni.

Magyarné Kovács Judit: Muszáj pénzezni az idősek miatt.

Czirákiné Pakulár Judit: Az automatákon megjelennek az előírások.

Czimondor Nándor: De előtte a törvénynek meg kell felelni.

Vlasicsné Dörgönye Márta: Addig számos döntést kell eldönteni: fizető parkolás lesz? Ki üzemelteti? Milyen tevékenységeket adunk ki alvállalkozónak? Ezeket el kell dönteni és utána lehet továbbmenni.

Czirákiné Pakulár Judit: Nem érti az előterjesztett anyagban: miért kell folyamatos diszpécser és parkolóőr? Például Nagykanizsán az informatikus feladata az ellenőrzés. Ha pénz is lenne, az is megoldható lenne. Ne legyen 18 millió forintos humánerőforrás igénye.

Czimondor Nándor: Tegnap volt egy egyeztetés, amelyen elhangzott: a lehető leggazdaságosabb üzemeltetés legyen.

Novák Ferenc: Kijelöljük a területet, utána bejönnek a költségek és utána döntés.

Czirákiné Pakulár Judit: Referenciák benyújtása, mely bizonyítja, hogy a vállalkozó egy ilyen kisváros parkolását megoldja. Legyen javaslat, hogy mely területeken legyen, először a turisztikailag frekventált területeken és a zalakarosi lakcímkártyával rendelkezőknek kedvezmény biztosítása.

Czimondor Nándor: A zalakarosi kedvezmény 100% lenne az előzetes tárgyalások alapján. Sok a résztvevő szereplő, például a türelmi időszak az ügyintézés miatt, mentő, orvosok, munkába járók.

Novák Ferenc: Javaslatok: a fizető parkolás kerüljön bevezetésre, területi hatály kidolgozása és különböző kedvezmények biztosításának lehetősége.

Czimondor Nándor: Igen, mert az adja meg a darabszámot.

Vlasicsné Dörgönye Márta: A területi hatályt költségesíteni kell, mert lehet, hogy szakaszosítani kell.

Czirákiné Pakulár Judit: Vannak olyan szakaszok, ahol 25 parkolóról beszélünk.

Czimondor Nándor: Törvény írja, hogy hány méterenként kell parkolóautomata.

Czirákiné Pakulár Judit: Igen, megnézni a szakaszolást. Ennek a szezonra el kell készülnie, azért, mert az önkormányzatnak annyira nincsen pénze, beszűkült az önkormányzat mozgástere.

Novák Ferenc: Elhangzott a szezon kezdete, mint bevezetési dátum.

Czimondor Nándor: Három hónap kell a megvalósításhoz. Ha megvan a nyertes pályázó, ő várakozik három hónapig. Milyen energia kell: hálózati vagy napelem vagy mindkettő?

Novák Ferenc: Június 15.?

Czirákiné Pakulár Judit: Legyen június 15., ha nem, akkor módosítunk.

Magyarné Kovács Judit: Ki szállítja az anyagot? A hivatal és a hivatal kérjen anyagot.

Torma László: A képviselőtestület mit vár el a hivataltól? A finanszírozás költsége, a beruházás költsége?

Czimondor Nándor: Fél éve ezzel foglalkozik, komplett anyagok vannak az interneten.

Novák Ferenc: Van a bizottsági határozat és Magyarné Kovács Judit részletesebb anyagokat kért.

Czimondor Nándor: Ő azt kérné a hivataltól a törvényes és jól működő konstrukciót tegye le. Azt nem tudja, hogy az önkormányzat mennyi pénzt tegyen bele a nem létező pénzéből, a hitelfelvételt sem támogatja.

Czirákiné Pakulár Judit: Költséghatékonyan kell megoldani. Ha saját rendszerben meg tudnánk oldani, akkor saját magunk oldjuk meg. Azért tervezzük bevezetni a fizető parkolást, hogy az önkormányzatnak legyen bevétele. Ha alig van belőle bevételünk, akkor mi nem akarjuk megsarcolni az embereket.

Novák Ferenc: Kell egy komplex, számításokkal alátámasztott anyag, melyet rendkívüli képviselőtestületi ülésen kell tárgyalni, azért, hogy a határidő, amit célul tűztünk ki, azt teljesíteni tudjuk. A bizottsági határozatban a végrehajtás ideje március 17. volt.

Novák Ferenc: Aljegyző úr technikai szünetet javasol, így 09,54 órától rendel el.

A képviselőtestületi ülés 10,15 órától folytatódik.

Novák Ferenc: Szavazásra teszi fel az alábbi határozati javaslat elfogadását:

1./ Zalakaros Város Önkormányzat Képviselőtestülete egyetért a közterületi fizető parkolás bevezetésével, a bevezetés céldátumát 2023. június 15-ben határozza meg, ha a technikai feltételek adottak a bevezetéshez.

2./ Zalakaros Város Önkormányzat Képviselőtestülete dönt arról, hogy a bevezetéshez szükséges intézkedések megtétele érdekében március 23-ig előzetes számításokkal alátámasztott javaslat készüljön a képviselőtestület számára, mekkora beruházási költséggel – szükséges számú parkolójegy-kiadó beszerzése, leszállítása, komplex telepítése és üzembe helyezése- kell számolni, vizsgálva azt a lehetőséget is, hogy az önkormányzat bérli az automatákat, illetve mekkora költséget jelent a parkolási rendszer általános üzemeltetése, illetve mekkora bevétel tervezhető.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 45/2023. (III.09.) számú határozata:**

1./ Zalakaros Város Önkormányzat Képviselőtestülete egyetért a közterületi fizető parkolás bevezetésével, a bevezetés céldátumát 2023. június 15-ben határozza meg, ha a technikai feltételek adottak a bevezetéshez.

2./ Zalakaros Város Önkormányzat Képviselőtestülete dönt arról, hogy a bevezetéshez szükséges intézkedések megtétele érdekében március 23-ig előzetes számításokkal alátámasztott javaslat készüljön a képviselőtestület számára, mekkora beruházási költséggel – szükséges számú parkolójegy-kiadó beszerzése, leszállítása, komplex telepítése és üzembe helyezése- kell számolni, vizsgálva azt a lehetőséget is, hogy az önkormányzat bérli az automatákat, illetve mekkora költséget jelent a parkolási rendszer általános üzemeltetése, illetve mekkora bevétel tervezhető.

Határidő: 2023. március 23.

Felelős: Novák Ferenc polgármester

Operatív felelős: Torma László aljegyző

1. **Közvilágítás korszerűsítés**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát. Hozzáteszi felvetődött, hogy a közvilágítást az állam átvenné. A költségvetés dologi kiadásai terhére 100 darab lámpa legyen kicserélve.

Novák Ferenc: Kicseréljük a 100 darab legtöbbet fogyasztó égőt. Igen, úgy tudja, hogy a Kormány tárgyalt róla, de még nincs kormányzati döntés.

Magyarné Kovács Judit: Az városnak 50 millió forint feletti a havi áramdíj számlája. Legkésőbb 1 hónap múlva dönteni kell a LED-esítésről. Korábbi döntés volt a 175 darab lámpa cseréjéről LED-es lámpákra, ezt meg kellene terveztetni, 511 ezer forint a tervezés díja, az ajánlattételi felhívás legyen meg a kivitelezésre és még utána is megvan a lehetősége, hogy visszalépünk, mert közben a Kormány dönthet másként.

Novák Ferenc: Szavazásra teszi fel az alábbi határozati javaslat elfogadását:

**I.**

Zalakaros Város Önkormányzat Képviselőtestülete

1. elfogadja a Tempo-Vill 2000 Bt. Zalakaros közvilágítási hálózat korszerűsítésének aktualizálására adott 2.300, - Ft + ÁFA/lámpatest ajánlatát.
2. Zalakaros közvilágítási hálózat korszerűsítését ütemekre bontva kívánja megvalósítani, ezért I. ütemben 175 db lámpatest cseréjéhez szükséges tervdokumentáció elkészítését rendeli meg a Tempo-Vill Bt.-től.
3. a tervezés 402.500, - Ft + ÁFA = 511.175, - Ft összegű költségét a Zalakaros Város Önkormányzat 2023. évi költségvetésében a közvilágítás korszerűsítésére terveztt előirányzat terhére biztosítja.
4. a tervezési szerződés aláírására felhatalmazza a polgármestert.
5. felkéri a Hivatalt, hogy az elkészült terv alapján ajánlattételi felhívást küldjön ki legalább 5 db közvilágítással foglalkozó vállalkozásnak, a beérkezett ajánlatok elbírálására a beszerzési szabályzat rendelkezései az irányadóak, a rendelkezésre álló fedezet Zalakaros Város Önkormányzatának 2023. évi költségvetésében a közvilágítás korszerűsítésére elkülönített keretösszeg.

**II.**

Zalakaros Város Önkormányzat Képviselőtestülete felkéri a polgármestert, hogy az I. pont szerinti beszerzésen túl 100 db önkormányzati tulajdonú közvilágítási égő ledes égőre történő kicseréléséről gondoskodjon az önkormányzat a 2023. évi költségvetés dologi kiadásai terhére.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 46/2023. (III.09.) számú határozata:**

**I.**

Zalakaros Város Önkormányzat Képviselőtestülete

1. elfogadja a Tempo-Vill 2000 Bt. Zalakaros közvilágítási hálózat korszerűsítésének aktualizálására adott 2.300, - Ft + ÁFA/lámpatest ajánlatát.
2. Zalakaros közvilágítási hálózat korszerűsítését ütemekre bontva kívánja megvalósítani, ezért I. ütemben 175 db lámpatest cseréjéhez szükséges tervdokumentáció elkészítését rendeli meg a Tempo-Vill Bt.-től.
3. a tervezés 402.500, - Ft + ÁFA = 511.175, - Ft összegű költségét a Zalakaros Város Önkormányzat 2023. évi költségvetésében a közvilágítás korszerűsítésére terveztt előirányzat terhére biztosítja.
4. a tervezési szerződés aláírására felhatalmazza a polgármestert.
5. felkéri a Hivatalt, hogy az elkészült terv alapján ajánlattételi felhívást küldjön ki legalább 5 db közvilágítással foglalkozó vállalkozásnak, a beérkezett ajánlatok elbírálására a beszerzési szabályzat rendelkezései az irányadóak, a rendelkezésre álló fedezet Zalakaros Város Önkormányzatának 2023. évi költségvetésében a közvilágítás korszerűsítésére elkülönített keretösszeg.

Határidő: azonnal

Felelős: Novák Ferenc polgármester

Operatív felelős: Bognár Ottó Péter településüzemeltetési, hatósági és közbiztonsági referens

 Horváthné Juhász Barbara pénzügyi osztályvezető – tájékoztatásul a
 költségvetés számára

**II.**

Zalakaros Város Önkormányzat Képviselőtestülete felkéri a polgármestert, hogy az I. pont szerinti beszerzésen túl 100 db önkormányzati tulajdonú közvilágítási égő ledes égőre történő kicseréléséről gondoskodjon az önkormányzat a 2023. évi költségvetés dologi kiadásai terhére.

Határidő: azonnal

Felelős: Novák Ferenc polgármester

Operatív felelős: Bognár Ottó Péter településüzemeltetési, hatósági és közbiztonsági referens

 Horváthné Juhász Barbara pénzügyi osztályvezető – tájékoztatásul a
 költségvetés számára

1. **Zalakaros belterület 1323/10 hrsz-ú ingatlan értékesítésére kötendő**

 **végleges adásvételi szerződés jóváhagyása**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: A 1323/10 hrsz-ú ingatlan értékesítésére kötendő végleges adásvételi szerződés jóváhagyása szükséges, javasolja elfogadásra, szavazásra teszi fel az előterjesztés szerinti határozati javaslat elfogadását.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 47/2023. (III.09.) számú határozata:**

Zalakaros Város Önkormányzat Képviselőtestülete

1. Elfogadja és jóváhagyja a Zalakaros, belterület 1323/10 hrsz-ú, 10.469 m2 nagyságú, kivett beépített terület megnevezésű ingatlanra vonatkozó, a Balaton Wind Korlátolt Felelősségű Társasággal (székhely: 8646 Balatonfenyves, Fenyvesi u. 97. adószám: 25304875-2-14, Cégjegyzékszám: 14-09-314742) kötendő végleges adásvételi szerződést.
2. Felhatalmazza a polgármestert a végleges adásvételi szerződés aláírására.
3. Felkéri a Hivatalt, hogy az adásvételi szerződés aláírása után a végleges adásvételi szerződést küldje meg a Magyar Államnak annak érdekében, hogy a nemzeti vagyonról szóló 2011. évi CXCVI. törvényben leírt elővásárlási jogával kíván-e élni.
4. Amennyiben a Magyar Állam lemond elővásárlási jogáról, úgy a felkéri a Hivatalt, hogy a lemondó nyilatkozattal keresse meg Dr. Csetneki Gábor ügyvédet, hogy a Földhivatali átvezetéshez szükséges intézkedéseket tegye meg.

Határidő: azonnal
Felelős: Novák Ferenc polgármester
Operatív felelős: Csetneki Ügyvédi Iroda
 Bognár Ottó Péter településüzemeltetési, hatósági és közbiztonsági referens

1. **A 0131/1 hrsz-ú terület („20 ha-os terület”) kiemelt fejlesztési területté
 nyilvánítása**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: A képviselőtestület korábbi döntése értelmében a 0131/1 hrsz.-ú (volt szennyvízszikkasztó) telken lévő törvényi előírás módosítását kezdeményezte, ehhez szükség volt az állami főépítész támogató nyilatkozatára, melynek kezdeményezését támogatja. Ennek megvalósítása rendezési tervmódosítással történhet, melyhez szükséges a képviselőtestület döntése a terület kiemelt fejlesztési területté nyilvánításáról.
Szavazásra teszi fel az előterjesztés szerinti határozati javaslat elfogadását.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 48/2023. (III.09.) számú határozata:**

Zalakaros Város Önkormányzat Képviselőtestülete
1. a 0131/1 hrsz.-ú önkormányzati területet kiemelt fejlesztési területnek nyilvánítja.
2. felkéri a polgármestert, hogy a rendezési tervmódosítás érdekében a szükséges lépéseket kezdeményezze.

Határidő: azonnal
Felelős:               Novák Ferenc polgármester

Operatív felelős: Klie Zoltán főépítész

1. **Zalakaros belterület 767/1 hrsz-ú ingatlan értékesítése tárgyban
 beérkezett pályázatok elbírálása**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Korábbi döntés alapján meghirdetésre került a 767/1 hrsz-ú ingatlan, melyre 1 darab érvényes ajánlat érkezett. Javasolja elfogadásra az előterjesztés szerinti határozati javaslatot, melyet szavazásra tesz fel.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 49/2023. (III.09.) számú határozata:**

A Képviselőtestület:

1. A Zalakaros Város Önkormányzatának tulajdonában lévő Zalakaros, belterület 767/1 hrsz-ú ingatlan értékesítésére kiírt pályázati eljárást eredményesnek nyilvánítja, és amennyiben a nemzeti vagyonról szóló 2011. évi CXCVI. törvényben meghatározott elővásárlási jogával a Magyar Állam nem kíván élni, úgy az ingatlant a Tompa Ingatlanforgalmi Kft. (8800 Nagykanizsa, Magyar u. 14.) ajánlattevőnek nettó 9.500.000, - Ft + 2.565.000, -Ft ÁFA = 12.065.000, - Ft vételárért értékesíti.
2. Felkéri a Hivatalt, hogy az adásvételi szerződés elkészítése érdekében az ajánlattevőt keresse meg azzal, hogy a pályázati felhívásnak megfelelően az adásvételi szerződést készíttesse el.
3. Az adásvételi szerződést aláírására Zalakaros Város Polgármesterét felhatalmazza.
4. Felkéri a Hivatalt, hogy az adásvételi szerződés aláírása után keresse meg a Magyar Államot annak érdekében, hogy a nemzeti vagyonról szóló 2011. évi CXCVI. törvényben leírt elővásárlási jogával kíván-e élni.
5. Amennyiben a Magyar Állam lemond elővásárlási jogáról, úgy a felkéri a Hivatalt, hogy a lemondó nyilatkozattal keresse meg az ajánlattevőt, illetve a képviseletükben eljáró ügyvédet, hogy a Földhivatali átvezetéshez szükséges intézkedéseket tegyék meg.

Határidő: 2023. március 17. (ajánlattevő értesítése)

Felelős: Novák Ferenc polgármester

Operatív felelős: Bognár Ottó Péter településstratégiai, hatósági és közbiztonsági referens

 Torma László aljegyző

1. **Jövőbeni lehetséges pályázati lehetőségekhez kapcsolódó előkészítő**

 **döntések – külterületi utas pályázat, önkormányzati épületek
 energetikai korszerűsítése**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Egyetért a bizottsági határozattal, ez egy iránymutatás, elvi döntés lenne. Szavazásra teszi fel az alábbi határozati javaslat elfogadását:

**I.**

A Képviselőtestület

1. egyetért a külterületi utak felújítására vonatkozó pályázaton való részvétellel, ezért felkéri a Hivatalt a pályázat előkészítéséhez szükséges ajánlattételi felhívások (terveztetés, megvalósíthatósági tanulmány elkészítése) kiküldésére, azzal a kiegészítéssel, hogy a Kilátó utca belterületi szakaszának még fel nem újított része is kerüljön terveztetésre.
2. a pályázati támogatásból megvalósítandó útfelújítás vonatkozásában az alábbi sorrendet határozza meg: 1. Kilátó út, 2. 0146/2 hrsz-ú út, 3. 08/3 hrsz-ú út.
3. felkéri a polgármestert, hogy a beérkezett ajánlatokat terjessze a Képviselőtestület elé.

**II.**

A Képviselőtestület

1. egyetért az önkormányzati épületek energetikai korszerűsítésére irányuló pályázatokon való részvétellel, ezért felkéri a Hivatalt pályázat előkészítéséhez szükséges ajánlattételi felhívások (terveztetés, energetikai tanúsítványok beszerzése stb.) kiküldésére.
2. az önkormányzati épületek energetikai korszerűsítésére vonatkozóan az alábbi sorrendet határozza meg: 1. Óvoda és bölcsőde épületének energetikai korszerűsítése; 2. Autóbuszállomás területén háztartási kiserőmű elhelyezése; 3. Tűzoltóság épületének energetikai korszerűsítése.
3. felkéri a polgármestert, hogy a beérkezett ajánlatokat terjessze a Képviselőtestület elé.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 50/2023. (III.09.) számú határozata:**

**I.**

A Képviselőtestület

1./ egyetért a külterületi utak felújítására vonatkozó pályázaton való részvétellel, ezért felkéri a Hivatalt a pályázat előkészítéséhez szükséges ajánlattételi felhívások (terveztetés, megvalósíthatósági tanulmány elkészítése) kiküldésére, azzal a kiegészítéssel, hogy a Kilátó utca belterületi szakaszának még fel nem újított része is kerüljön terveztetésre.

2./ a pályázati támogatásból megvalósítandó útfelújítás vonatkozásában az alábbi sorrendet határozza meg: 1. Kilátó út, 2. 0146/2 hrsz-ú út, 3. 08/3 hrsz-ú út.

3./ felkéri a polgármestert, hogy a beérkezett ajánlatokat terjessze a Képviselőtestület elé.

Határidő: azonnal (ajánlati felhívás kiküldése 2023. március 17.)

Felelős: Novák Ferenc polgármester

Operatív felelős: Bognár Ottó Péter településstratégiai, hatósági és közbiztonsági referens

**II.**

A Képviselőtestület

1./ egyetért az önkormányzati épületek energetikai korszerűsítésére irányuló pályázatokon való részvétellel, ezért felkéri a Hivatalt pályázat előkészítéséhez szükséges ajánlattételi felhívások (terveztetés, energetikai tanúsítványok beszerzése stb.) kiküldésére.

2./ az önkormányzati épületek energetikai korszerűsítésére vonatkozóan az alábbi sorrendet határozza meg: 1. Óvoda és bölcsőde épületének energetikai korszerűsítése; 2. Autóbuszállomás területén háztartási kiserőmű elhelyezése; 3. Tűzoltóság épületének energetikai korszerűsítése

3./ felkéri a polgármestert, hogy a beérkezett ajánlatokat terjessze a Képviselőtestület elé.

Határidő: azonnal (ajánlati felhívás kiküldése 2023. március 17.)

Felelős: Novák Ferenc polgármester

Operatív felelős: Imre András műszaki és beruházási referens

 **22/1. Cseh partnertelepüléssel, testvérvárosi kapcsolat kialakításának a
 lehetősége**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Lehetőség lenne bővíteni a testvértelepülési kapcsolatokat a csehországi Luhacovice településsel. Zalakaroson is érezhető, hogy az utóbbi időben egyre több cseh vendég teszi tiszteletét. Csehország magyarországi nagykövete. Bial Tibor úr is szorgalmazza a partneri kapcsolat kiépítését. Az együttműködés azért lenne fontos Zalakarosnak, mert így pl. a Visegrádi Alapból is lehetne pályázni több kiírásban is. Szavazásra teszi fel az előterjesztés szerinti határozati javaslat elfogadását.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 51/2023. (III.09.) számú határozata:**

1. Zalakaros Város Önkormányzat Képviselőtestülete partneri kapcsolatot kíván létesíteni a csehországi Luhacovice településsel.
2. Zalakaros Város Önkormányzat Képviselőtestülete felkéri Novák Ferenc polgármestert, hogy kezdje meg a tárgyalásokat a csehországi Luhacovice település vezetőivel, testvérvárosi kapcsolat kialakítása céljából.

Felelős: Novák Ferenc polgármestere

Határidő: 2023. április 30.

**Közérdekű bejelentések, interpellációk:**

Novák Ferenc: Sok szeretettel vár mindenkit a március 15-i programokra, az ünnepi megemlékezés 09,30 órakor kezdődik a Battyhány-szobornál. Lakossági fórum kerül megtartásra március 23-án 17,00 órai kezdettel a Látogatóközpontban, melyre mindenkit invitál.

Czimondor Nándor: Kérdése, hogy kell-e foglalkozni a Zalakaros Város Német Nemzetiségi Önkormányzat kérdésével, mert több képviselő is részt vett az ülésükön és amit ott tapasztaltak, azzal kellene kezdeni valamit.

Novák Ferenc: Zalakaros Város Német Nemzetiségi Önkormányzatnak és a Zalakaros Város Önkormányzatának együttműködési megállapodást kell aláírni. Ezt Zalakaros Város Önkormányzata aláírta, elküldtük nekik, ők még nem reagáltak rá. Ők egy önálló jogi szervezet, bízik az együttműködésben, mely reális együttműködés lesz.

Magyarné Kovács Judit: Nem került be a költségvetésbe a temető hangosításának kérdése, javasolja, hogy árajánlatkérés legyen ennek a problémának a megoldása ügyében.

Novák Ferenc: Igen, meg fogjuk oldani ezt a problémát. Mivel a nyílt ülésen további tárgyalandó napirend nem volt, megköszöni a részvételt és az ülést 10,27 órakor bezárja és bejelenti, hogy a képviselőtestület 10,27 órától zárt ülés keretében folytatja tovább munkáját.

Kmft.

 Novák Ferenc  Torma László

 Polgármester Aljegyző

 Czimondor Nándor Czirákiné Pakulár Judit

 Jkv. hitelesítő Jkv. hitelesítő